Hohenzollern (slott)

Hohenzollern-borgen (tysk: Burg Hohenzollern) er en borg omtrent 50 kilometer sør for Stuttgart i Tyskland, reist på toppen av fjellet Berg Hohenzollern, 855 moh. ved Hechingen i Schwäbische Alb. Borgen regnes som hjemstedet til fyrstehuset Hohenzollern som kom til makten i middelalderen, og regjerte i Preussen og Brandenburg fram til slutten av første verdenskrig. 

Første omtale av borgen stammer fra året 1267, da under navnet Castro Zolre. Det er uvisst hvordan denne borgen så ut, og hvor stor den var, men undersøkelser tyder på at den ble reist før 1050. I samtidige kilder kalles den «kronen over alle Schwabens borger», men i 1423 ble den fullstendig rasert. 

Borgen ble ødelagt etter en 10 måneders beleiring av de frie rikssteder i Schwaben. Et nytt slott ble oppført fra 1454 til 1461 og fungerte som tilfluktssted for Hohenzollern-slekten under blant annet trettiårskrigen. Et tredje slott ble oppført fra 1846 til 1867 av Fredrik Vilhelm IV av Preussen i engelsk nygotisk stil, inspirert av slottene i Loire. Familien bodde der fram til 1945. 

17. august 1991 ble de to sarkofagene som rommet Fredrik den store og hans far, «soldatkongen», sendt med spesialtog fra jernbanestasjonen i Hechingen til Potsdam.Sendt til begravelse i Potsdam 

 Referanser 

 Eksterne lenker 


Kategori:Slott i Baden-Württemberg